### NN 28/2020 (13.3.2020.), Obvezatne upute broj FLS-I – o suradnji Državnog izbornog povjerenstva Republike Hrvatske i nadležnih izbornih povjerenstava u provedbi nadzora financiranja izborne promidžbe na prijevremenim izborima za članove Gradskog vijeća Grada Orahovice i članove Općinskog vijeća Općine Otok koji će se održati 19. travnja 2020.

DRŽAVNO IZBORNO POVJERENSTVO REPUBLIKE HRVATSKE

666

Na osnovi članka 48. t. 3., a u svezi članaka 51. t. 10., 52. t. 13. i 53. t. 14. Zakona o lokalnim izborima (»Narodne novine« broj 144/12 i 121/16, dalje: Zakon) te članka 56. stavaka 1. i 3. Zakona o financiranju političkih aktivnosti, izborne promidžbe i referenduma (»Narodne novine« broj 29/19 i 98/19, dalje: Zakon o financiranju), Državno izborno povjerenstvo Republike Hrvatske 12. ožujka 2020. donijelo je

OBVEZATNE UPUTE BROJ FLS-I

O SURADNJI DRŽAVNOG IZBORNOG POVJERENSTVA REPUBLIKE HRVATSKE I NADLEŽNIH IZBORNIH POVJERENSTAVA U PROVEDBI NADZORA FINANCIRANJA IZBORNE PROMIDŽBE NA PRIJEVREMENIM IZBORIMA ZA ČLANOVE GRADSKOG VIJEĆA GRADA ORAHOVICE I ČLANOVE OPĆINSKOG VIJEĆA OPĆINE OTOK KOJI ĆE SE ODRŽATI 19. TRAVNJA 2020.

I. NADZOR FINANCIRANJA IZBORNE PROMIDŽBE

1.1. Nadzor financiranja izborne promidžbe na prijevremenim izborima za članove Gradskog vijeća Grada Orahovice i članove Općinskog vijeća Općine Otok provode:

– Državno izborno povjerenstvo Republike Hrvatske (dalje: Državno izborno povjerenstvo),

– Gradsko izborno povjerenstvo Grada Orahovice i

– Općinsko izborno povjerenstvo Općine Otok (dalje: nadležna izborna povjerenstva).

1.2. Nadležna izborna povjerenstva s Državnim izbornim povjerenstvom kontaktiraju:

– telefonskim putem (01/4569-711),

– elektroničkom poštom (dip@izbori.hr) ili

– u slučaju potrebe, poštom (Državno izborno povjerenstvo Republike Hrvatske, Zagreb, Visoka 15).

Nadležna izborna povjerenstva dužna su odrediti najmanje jednu osobu (člana izbornog povjerenstva) kao kontakt osobu za nadzor financiranja izborne promidžbe.

II. OBVEZE NADLEŽNIH IZBORNIH POVJERENSTAVA U PROVEDBI NAZDORA FINANCIRANJA IZBORNE PROMIDŽBE

Nadležna izborna povjerenstva dužna su:

– uputiti izborne sudionike da se financijski izvještaji dostavljaju unosom u informacijski sustav za nadzor financiranja izborne promidžbe, u skladu sa odredbama članka 39. stavka 1., članka 40. stavka 1. i članka 58. stavaka 1. i 2. Zakona o financiranju,

– zatražiti od izbornih sudionika, prilikom preuzimanja kandidatura, obrazac OLS-6 – obrazac za prikupljanje podataka o posebnom računu za financiranje izborne promidžbe te podataka za dodjelu korisničkog imena i lozinke za ulazak u informacijski sustav za nadzor financiranja izborne promidžbe,

– uputiti izborne sudionike da je za ulazak u informacijski sustav za nadzor financiranja izborne promidžbe potrebno dostaviti podatke sadržane u obrascu OLS-6, kako bi Državno izborno povjerenstvo dodijelilo korisničko ime, lozinku i link za ulazak,

– utvrditi je li poseban račun za financiranje izborne promidžbe otvoren u skladu s odredbama članka 30. i članka 31. Zakona o financiranju,

– podijeliti izbornim sudionicima Priopćenje o obvezama izbornih sudionika za financiranje izborne promidžbe,

– uputiti izborne sudionike da redovito prate mrežnu stranicu Državnog izbornog povjerenstva www.izbori.hr,

– uputiti izborne sudionike da Državnom izbornom povjerenstvu dostave obrazac OLS-6 i potvrdu o otvaranju posebnog računa, putem elektroničke pošte dip@izbori.hr.

III. POSTUPANJE S DOKUMENTACIJOM VEZANOM UZ FINANCIRANJE IZBORNE PROMIDŽBE

Nadležna izborna povjerenstva postupaju s dokumentacijom vezanom uz financiranje izborne promidžbe u skladu s Pravilnikom o zaštiti i obradi arhivskog i registraturnog gradiva nastalog u radu Državnog izbornog povjerenstva Republike Hrvatske i drugih tijela za provedbu izbora i referenduma (»Narodne novine« broj 55/16).

IV. ZAVRŠNE ODREDBE

4.1. Ove Obvezatne upute objavit će se u »Narodnim novinama«, a stupaju na snagu 19. ožujka 2020.

4.2. Ove Obvezatne upute objavljuju se i na mrežnoj stranici Državnog izbornog povjerenstva www.izbori.hr.

Klasa: 013-06/20-01/05

Urbroj: 507-04/04-20-3

Zagreb, 12. ožujka 2020.

Predsjednik
 Đuro Sessa, v. r.